recursal/SuperWikiNEXT-32B huggingface dataset:
**எ பிட்டர்ஸ்வீட் லைப்** () 2005ல் தென்கொரியாவில் வெளிவந்த திரைப்படமாகும். இதனை கிம் ஜீ-வூண் எழுதி இயக்கியிருந்தார். இத்திரைப்படத்தில் லீ பியுங் ஹுன் பிரதான கதாப்பாத்திரமாக நடித்திருந்தார். கொரியாவின் வாழும் குண்டர்களின் வாழ்க்கையை சித்தரிக்கும் இப்படத்தில், அதிக வன்முறை காட்சிகள் இருந்தன. இருப்பினும் கொரியாவில் நல்ல வசூலைப் பெற்றுத்தந்தது.

கதைச் சுருக்கம்
---------------

கதாநாயகன் கொரியாவில் வாழும் குண்டர்களில் திறமையானவன். தன்னுடைய முதலாளிக்கு ஏழு வருடங்களாக விசுவாசமாக வேலைசெய்கிறான். ஆனால் அவர் கொடுத்த சிறிய வேலையான ஒரு பெண்ணை கொல்லமுடியாமல் தவிக்கிறான். அதனை அறிந்த முதலாளிக்கும் கதாநாயகனுக்கும் இடையே நடக்கும் சம்பவங்களே படம்.

கதை
---

கிம்-சுன்-வூ குண்டர்களில் தன்னுடைய முதலாளி காங்கிக்கு விசுவாசமாக வேலை செய்பவனாக இருக்கிறான். ஏழு வருடங்களில் முதலாளி கொடுத்த எல்லாப் பணிகளையும் சரியாக செய்து பெயர் பெற்றிருக்கிறார். மூன்றுநாள் பயணமாக வெளிநாடு செல்லும் காங், அதற்கு முன் கிம்மிடன் தன்னுடைய ரகசிய காதலியை கண்காணிக்க சொல்கிறார். அவளுக்கு இளைஞன் ஒருவனுடன் காதல் இருப்பதாகவும், அவர்கள் எல்லை மீறினால் தன்னை கைபேசியில் அழைக்கவோ அல்லது இருவரையும் கொலை செய்துவிடும்படியோ காங் கட்டளையிடுகிறார்.

ஆதாரங்கள்
---------

1. ↑  "*A Bittersweet Life*". *பாக்சு ஆபிசு மோசோ*. Retrieved 2012-03-02.
2. ↑  தி இந்து- சினிமா ரசனை 5: இவர்களை அடித்துக்கொள்ள ஆள் இல்லை July 3, 2015

வெளி இணைப்புகள்
---------------

* கொரியன் திரைப்பட தரவுத்தளத்தில் *எ பிட்டர்ஸ்வீட் லைப்*
* இணையதள திரைப்பட தரவுத்தளத்தில் *எ பிட்டர்ஸ்வீட் லைப்*
* ஹன்சினிமா*எ பிட்டர்ஸ்வீட் லைப்*
* ஆல்ரோவியில் *எ பிட்டர்ஸ்வீட் லைப்*

* அழுகிய தக்காளிகள் தளத்தில் *எ பிட்டர்ஸ்வீட் லைப்*
* அதிகாரப்பூர்வ இணையதளம்  (கொரிய மொழி)
**இந்திய புதர் வானம்பாடி** என்பது **சிவந்த இறக்கை வானம்பாடி** (*Indian bush lark*) என்றும் அழைக்கப்படுகிறது. இது தெற்கு ஆசியாவில் காணப்படும் ஒரு பசாரிபார்மிசு பறவைச் சிற்றினம் ஆகும்.

பெயர்கள்
--------

தமிழில் :சிவந்த இறக்கை வானம்பாடி

ஆங்கிலப்பெயர்  :**Indian bush lark** **Red-winged Bush-Lark**

அறிவியல் பெயர் :***மிராப்ரா எரித்ராப்பிடிரா***

உடலமைப்பு
---------

இதன் உடல் நீளம் 14 செ. மீ. ஆகும். தோற்றத்தில் பெரிதும் அடுத்ததை ஒத்த இதன் இறக்கைகளில் அமைந்த செம்பழுப்புத்திட்டுகள் மேலும் ஆழ்ந்த சிவப்பு நிறங் கொண்டவை. மார்பிலான திட்டுக்களும் தடித்தனவாக காணப்படும்.

காணப்படும் பகுதிகள், உணவு
-------------------------

சிறு கற்கள் நிறைந்த வறள்காடுகளில் தனித்து இலைகளற்ற புதர்ச் செடிகளில் உயர அமர்ந்திருக்கக் காணலாம். மழைமிகுந்து பெய்யும் பகுதிகளில் காணப்படுவதில்லை. சிறு தானியங்கள், புல்விதைகளோடு சிறு புழு பூச்சிகளையும் இரையாகத் தேடித் தின்னும். பாடியபடி உயரப் பறந்து தன் காதலையும் இனப்பெருக்கம் செய்வதற்குரிய இடவரையறை உரிமையையும் காட்ட ஆண் பறவை இவ்வாறு பாடிப் பறந்தபடி இருக்கும். அமர்ந்திருக்கும் புதர் உச்சியிலிருந்து ***ச்சி.. ச்சி. ச்சி*** எனக் குரல் கொடுத்தபடி 30 அடி உயரம் வரை பறந்த பின் **வீசிசிசி, வீசிசிசி**என உரக்கக் கத்தத் தொடங்கி இறக்கைகளை அகல விhpத்தபடியும் கால்களைத் தொங்கவிட்டபடியும் தாழப்பறந்து வந்து பெரும்பாலும் புறப்பட்ட புதரின் உச்சியிலேயே அமரும். இவ்வாறு ஒருமுறை உயரப் பறந்து கீழே வர 20 வினாடிகளே ஆகின்றது. இதுபோலப் பாடிப் பறந்தபடி காலை நேரத்தின் பெரும்பகுதியைக் கழிக்கும்.

இனப்பெருக்கம்
-------------

திசம்பர் முதல் மே முடிய தரையில் கால்நடைகளின் குளம்பு ஏற்படுத்திய குழிவில் கோப்பை வடிவில் கூடமைத்து 3 முதல் 4 முட்டைகள் இடும்.

மேற்கோள்கள்
-----------

1. ↑  "*Mirafra erythroptera*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  "சிவந்த இறக்கை வானம்பாடி Indian\_bush\_lark". 17 அக்டோபர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:100

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2734306
* விக்கியினங்கள்: Mirafra erythroptera
* ADW: Mirafra\_erythroptera
* Avibase: A9DA95E4B48152FF
* BioLib: 25655
* BirdLife: 22717092
* ஈபேர்டு: indbus2
* GBIF: 2490592
* iNaturalist: 7319
* IRMNG: 11058384
* ITIS: 561152
* IUCN: 22717092
* என்.சி.பி.ஐ: 1365177
* Xeno-canto: Mirafra-erythroptera

 |
**சின்னப்பூ** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் அரசுக்கு உரிய பத்து உறுப்புக்களாகும் அவற்றின் சிறப்புத் தோன்ற நுறு, தொண்ணூறு, எழுபது அல்லது ஐம்பது பாடல்களால் பாடுவது சின்னப்பூ ஆகும். சின்னப்பூ சிற்றிலக்கியம் அரசர்களைப் பாடுவதற்கே உகந்தது. 

வேந்தருடைய *சின்னங்களைப்* பற்றிய சிற்றிலக்கியம் ஆதலால் இது சின்னப்பூ எனப் பெயர் பெற்றது. இதே கருப்பொருளைக் கொண்டு பத்துப் பாடல்களில் பாடப்படும் சிற்றிலக்கியம் தசாங்கப்பத்து எனப்படும்.

குறிப்புகள்
-----------

1. ↑  நவநீதப் பாட்டியல், பாடல் 40
2. ↑  எஸ். கலியாண சுந்தரையர், எஸ். ஜி. கணபதி ஐயர் ஆகியோரது நவநீதப் பாட்டியல் பதிப்பில், 40 ஆம் பாடலின் விளக்கத்துக்கு முள்ளியார் கவித்தொகையில் இருந்து மேற்கோள்.

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
* தசாங்கப்பத்து
**சிவந்தினி தர்மசிரி** (பிறப்பு 1970) இலங்கையைச் சேர்ந்த விஞ்ஞானப் பட்டதாரியும், இலங்கை அழகி மகுடம் சூடியவரும் ஆவார். 1996 ஆம் ஆண்டு இலங்கையில் கொழும்பில் நடைபெற்ற பீரிமியர் அழகிகளின் அணிவகுப்பில் மகுடம் சூடினார். 1976 ஆம் ஆண்டு குடும்பத்துடன் ஐக்கிய இராச்சியத்திற்குக் குடிபெயர்ந்தார். இதனால் மேற்கத்தியக் கலாச்சார அனுபவமும் இவருக்கு உண்டு. இவர் இலங்கையில் வசித்த போது மகளிர் கல்லூரியில் கல்வி கற்றார். ஐக்கிய இராச்சியத்தில் சிபரத்பா உயர்நிலையில் படித்தார்.

சிவந்தினி மருத்துவக் குடும்பப் பின்னணியைக் கொண்டவர். இவரது தந்தை, சகோதரர் என குடும்பத்தில் பெரும்பாலோனோர் மருத்துவத் தொழிலில் உள்ளனர். சிவந்தினி உயர்தர விஞ்ஞானப் பாடநெறியைக் கற்றார். பின்பு வேல்ஸ் பல்கலைக்கழகத்தில் நுண்ணுயிரியல் பட்டம் பெற்றார்.

சிவந்தினி தனது 18 ஆவது வயதில் முதன் முதலில் அழகி அணிவகுப்பில் கலந்து கொண்டார். 1989 இல் இலண்டனில் நடைபெற்ற இலங்கையின் குமரி(ராணி) போட்டியில் இரண்டாவது இடத்தைப் பிடித்தார். சிறந்த ஆடை வடிவமைப்பாளர்களான சேனக டி சில்வா மற்றும் லு சிங்வுங் ஆகியோரின் கீழ் வடிவழகியாகப் பணிபுரிந்திருக்கிறார். 1996 ஆம் ஆண்டு இலங்கை அழகிப் போட்டியில் மகுடம் சூடினார். மேலும் மிஸ் பெர்சனாலிட்டி, மிஸ் இன்டர்நெட் ஆகிய சிறு பட்டங்களையும் வென்றுள்ளார்.

1996 ஆம் ஆண்டு லாஸ் வெகாஸ் இல் மிஸ் பிரபஞ்ச அழகி அணிவகுப்பில் இலங்கையை பிரதிநிதித்துவப்படுத்தி கலந்து கொண்டார். இதில் இவர் தன்னை ஆயுபோவன் (நீங்கள் நீண்ட ஆயுளுடன் வாழ்க) இலங்கையைச் சேர்ந்தவர்கள் ஒளிமயமான எதிர்காலத்தை கட்டியெழுப்புகின்ற நேரத்தில் இலங்கையில் இருந்து நான் சிவந்தினி தர்மசேன என்று தன்னை அறிமுகப்படுத்திக் கொண்டார்.

2010 இல் நடைபெற்ற மிஸ் இலங்கை அணிவகுப்பில் நடுவராகப் பங்கேற்றார்.

சிவந்தினி பத்து வருடங்கள் ஐக்கிய இராச்சியத்தில் மருத்துவ தொழிற்சங்கத்தில் பணிபுரிந்துள்ளார். இவர் விவாகரத்து பெற்றவர். இவருக்கு லச்லன் மற்றும் இஸபெல்லா என்று இரு பிள்ளைகள் உள்ளனர். தற்போது ஐக்கிய இராச்சியத்தில் வசிக்கின்றார்.

மேற்கோள்கள்
-----------

1. ↑  The Sunday Times, Sri-Lanka (1996-04-07)  பரணிடப்பட்டது 2011-01-23 at the வந்தவழி இயந்திரம் the sunday times wijeye newspaper group
2. ↑

குறிப்புகள்
-----------

* Miss Universe 1996
* Shivanthini's facebook page
**எ. சு. நாராயணன்** அல்லது **என்னபாடம் சுந்தர நாராயணன்** (*Ennapadam Sundara Narayanan*)(15 பிப்ரவரி 1904 - 23 சனவரி 1991) என்பவர் இந்தியப் பூச்சியியல் வல்லுநர் ஆவார். இவர் உயிரியல் பூச்சிக் கட்டுப்பாட்டு முறையில் நிபுணத்துவம் பெற்றவர். இந்திய சுதந்திரத்தின் போது இந்திய வேளாண் ஆராய்ச்சி நிறுவனத்தின் பூச்சியியல் பிரிவுக்கு பதினைந்து ஆண்டுகளாக தலைமை தாங்கினார்.

கேரள மாநிலம் பாலகாட்டில் பிறந்த இவர், பாலக்காடு, அரசு விக்டோரியா கல்லூரியில் படித்தப்பின்னர், சென்னை மாநிலக் கல்லூரியில் முதுகலைப் (எம்.ஏ.) பட்டம் பெற்றார். 1930ல் இம்பீரியல் வேளாண்மை ஆய்வு நிறுவனத்தில் சேர்ந்தார். இஅவர் தாமஸ் பெயின்பிரிக் பிளெட்சரின் கீழ் பணிபுரிந்தார். முனைவர் பட்டப்படிப்புக்காக லண்டனில் உள்ள இம்பீரியல் கல்லூரிக்கு அனுப்பப்பட்டார். இவர் கோடைக் காலத்தில் டபுள்யு. ஆர். தாம்சனின் கீழ் உயிரியல் கட்டுப்பாடு மற்றும் மூன்று மாதங்கள் கென்ட் நடைமுறையில் தேனீ வளர்ப்பில் பணியாற்றினார். அயலக கல்விகற்றல் முடிந்த பின்னர், புது தில்லி திரும்பி பூச்சியியல் பிரிவுக்குத் தலைமை தாங்கினார். இவர் 15 ஆண்டுகள் இந்தப் பதவியினை வகித்தார். மைசூரில் உள்ள பட்டுப்புழு ஆராய்ச்சி நிறுவனத்தில் பணிபுரிந்து 1962ல் ஓய்வு பெற்றார். இவர் இந்தியாவின் பூச்சியியல் சங்கத்தின் நிறுவன உறுப்பினராகவும், இந்தியத் தேசிய அறிவியல் கழகம் மற்றும் இந்திய அறிவியல் கழகம் முதலியவற்றில் உறுப்பினராகவும் இருந்தார்.

மேற்கோள்கள்
-----------



1. ↑  Rao, B.R. Subba (1998). *History of Entomology in India*. Bangalore: Institution of Agricultural Technologists. பக். 116–118.
**வே.மணிகண்டன்** (V. Manikandan, பிறப்பு: ஜனவரி 1968) இந்தியாவின் முன்னணி ஒளிப்பதிவாளர்களுள் ஒருவர். தமிழகத்தின் கோயம்புத்தூரைச் சார்ந்தவர். இவர் புகழ்பெற்ற தமிழ்த் திரைப்பட தட்டி விளம்பர ஓவியரான வேலாயுதம் பிள்ளையின் மகனாவார். இவர் புகழ்பெற்ற ஓவியர் ஜீவாவின் தம்பி ஆவார். பெரும் வெற்றி பெற்ற தமிழ், மலையாளம் மற்றும்இந்தித் திரைப்படங்களுக்கு ஒளிப்பதிவாளராகப் பணியாற்றியுள்ளார். 3,000 அதிகமான விளம்பரப்படங்களுக்கும் ஒளிப்பதிவு செய்துள்ளார். அந்நியன் திரைப்படத்திற்காக *சிறந்த ஒளிப்பதிவாளர்* விருதைப் பெற்றுள்ளார். இவர் 1994 ஆம் ஆண்டு அதர்மம் திரைப்படத்தில் தனது முதல் திரைப்பட ஒளிப்பதிவைச் செய்தார். திரைப்படத்துறையின் மணிரத்தினம் மற்றும் சங்கர் போன்றோரால் மிகச் சிறந்த ஒளிப்பதிவாளர் என பாராட்டப்பட்டவர். *ஆசிய பசிபிக் சினிமா விருதை* ரா.வன் திரைப்படத்திற்காகப் பெற்றுள்ளார்.

விருதுகள்
---------

### பிலிம்பேர் விருது

* சிறந்த ஒளிப்பதிவாளர் விருது (அந்நியன் 2005)
* சிறந்த ஒளிப்பதிவாளர் விருதிற்கான பரிந்துரை (ஓம் ஷாந்தி ஓம் 2007)

### அஸ்பரா விருது

* சிறந்த ஒளிப்பதிவாளர் விருது (ராவண் 2011)

### சர்வதேச விருது

* *ஏசியா பசிபிக் சினி அவார்ட்ஸ்*(ASPA)
* சிறந்த ஒளிப்பதிவாளர் விருதிற்கான பரிந்துரை (ராவண் 2010)

### ஐரோப்பிய பாலிவுட் விருதுகள்

* சிறந்த ஒளிப்பதிவாளர் விருது (ரா ஒன் 2012)

வெளி இணைப்புகள்
---------------

* 
*
**சிராலி** (Shirali) என்பது கர்நாடகாவின் வட கன்னட மாவட்டத்தின் பத்கல் வட்டத்திலுள்ள ஒரு கிராமமாகும்.  இந்த ஊரில் <a href="./%E0%AE%9A%E0%AE%BF%E0%AE%A4%E0%AF%8D%E0%AE%B0%E0%AE%BE%E0%AE%AA%E0%AF%82%E0%AE%B0%E0%AF%8D%20%E0%AE%AE%E0%AE%9F%E0%AE%AE%E0%AF%8D" rel="mw:WikiLink">சித்ராபூர் மடம்</a> மற்றும் மகா கணபதி மகாமாயா கோயில் என இரண்டு முக்கிய கோயில்களைக் கொண்டுள்ளது. சித்ராபூர் மடம் என்பது சித்ராபூர் கவுட சாரஸ்வத் பிராமணர்களின் புனிதமானக் கோயிலாகும். மேலும் மகா கணபதி மகாமாயா கோயில் குலத், பட்கள், புராணிக், பிரபுகள், ஜோயிஷிகள், மல்லியாக்கள், குத்வாக்கள் மற்றும் நாயக் குடும்பங்களுக்கு குலதேவதையாகும்.

சொற்பிறப்பியல்
--------------

சிராலி என்ற பெயர் சமசுகிருத வார்த்தையான ஸ்ரீவல்லி என்பதிலிருந்து உருவானது. அதாவது செல்வம். சித்ராபூர் மடத்தினுள்ளே ஸ்ரீவல்லி புவனேஸ்வரி தேவியின் சன்னதி அமைந்துள்ளது.

நிலவியல்
--------

சிராலி 14.0167 ° வக்கிலும் 74.5167 ° கிழக்கிழும் அமைந்துள்ளது.  இது சராசரியாக 12 மீட்டர் (42 அடி) உயரத்தில் உள்ளது. இதன் தெற்கில் பத்கலும் பைந்தூரும் உள்ளது. வடக்கே மற்றொரு கோயில் நகரமான முருதீசுவர் ஆலயம் உள்ளது.

போக்குவரத்து
------------

### சாலை

சிராலி தேசிய நெடுஞ்சாலை எண் 66இல் ( மும்பையில் இருந்து திருவனந்தபுரம் வரை செல்லும் நெடுஞ்சாலை) உள்ளது. ஏராளமான கர்நாடக மாநில போக்குவரத்து பேருந்துகள் சிராலி வழியாக செல்கின்றன. 

* பெங்களூர் 506 கி.மீ.
* மங்களூர் 156 கி.மீ.
* கோவா (பனாஜி) 225 கி.மீ.
* மும்பை 952 கி.மீ.
* புனே 780 கி.மீ.
* பத்கல் 03 கி.மீ.

### தொடருந்து

கொங்கண் இருப்புப்பாதையில், அருகிலுள்ள இரயில் நிலையங்கள் சித்ராபூர், முருதீசுவர் மற்றும் பட்கல் இரயில் நிலையங்களிலிருந்து சிராலியை அடைய ஆட்டோரிக்சாக்கள், பேருந்துகள் மற்றும் பிற சாலை போக்குவரத்து முறைகள் உள்ளன. மங்களூர் - வெர்னா சித்ராபூர் நிலையத்தில் காலை 9.39 மணிக்கு நிற்கிறது. வெர்னா-மங்களூர் ரயில்கள் இரவு 17:03 மணிக்கு நிற்கின்றன

### விமானம்

மங்களூர் விமான நிலையம் (156 கி.மீ). அருகிலுள்ள விமான நிலையமாகும் .கோவா சர்வதேச விமான நிலையம் 200 கி.மீ தொலைவிலுள்ளது.

மேற்கோள்கள்
-----------

வெளி இணைப்புகள்
---------------

1. ↑  "Village Code Directory: Karnataka" (PDF). Census of India. 17 December 2010 அன்று பார்க்கப்பட்டது.
2. ↑  Falling Rain Genomics, Inc - Shirali
**தயன் கான்** என்பவர் வடக்கு யுவான் அரசமரபின் ஒரு கான் ஆவார். இவரது இயற்பெயர் படு மோங்கே ஆகும். இவர் 1479 - 1517இல் ஆட்சி புரிந்தார். இவரது ஆட்சியின் போது செங்கிஸ் கானின் வழித்தோன்றல்களின் கீழ் மங்கோலியர்களை இவர் மீண்டும் ஒன்றிணைத்தார். இவரது பட்டமான "தயன்" என்பதற்கு "ஒட்டு மொத்த" அல்லது "நீண்ட காலத்திற்கு நீடித்து இருக்கிற" என்று மங்கோலிய மொழியில் பொருள். ஏனெனில், ஒன்றிணைந்த மங்கோலியர்களின் நீண்ட காலம் ஆட்சி செய்த கான் இவர் தான்.

தயன் கானும், இவரது இராணி மந்துகையும் ஒயிரட் சக்தியை ஒடுக்கினர். உள்ளூர் மற்றும் வெளிநாட்டுப் போர்ப் பிரபுக்களால் பயன்படுத்தப்பட்ட தைசி அமைப்பை நீக்கினார். தலன் தெர்கின் என்ற இடத்தில் தயன் கான் பெற்ற வெற்றியானது மங்கோலியர்களை மீண்டும் ஒன்றிணைத்தது. செங்கிஸ் கானின் மக்களாக அவர்களது அடையாளத்தை உறுதிப்படுத்தியது. கிழக்கு மங்கோலியாவின் ஆறு தியூமன்களை இவரது மகன்களுக்கான ஒட்டு நிலங்களாக இவர் பிரித்த முடிவானது மையப்படுத்தப்படாத ஆனால் நிலையான போர்சிசின் ஆட்சியை மங்கோலியப் பீடபூமி மீது ஒரு நூற்றாண்டுக்கு ஏற்படுத்தியது.

உசாத்துணை
---------

### மேற்கோள்கள்

1. ↑  Б, Даваасүрэн (2000). *Батмөнх Даян хаан*. உலான் பத்தூர், Mongolia.

### ஆதாரங்கள்

* Jack Weatherford - *The Secret History of the Mongol Queens: How the Daughters of Genghis Khan Rescued His Empire* - Crown, 2010.
**எகுலிங்கு யுத்தம்** என்பது மங்கோலியப் பேரரசுக்கும் சுரசன்கள் தலைமையிலான சின் அரசமரபிற்கும் நடைபெற்ற முக்கியமான யுத்தம் ஆகும். இலக்கிய ரீதியாக இதன் பொருள் **காட்டு நரி மலைத்தொடர் யுத்தம்** என்பதாகும். மங்கோலியர்கள் சின் அரசமரபை வென்று கொண்டிருந்ததன் முதல் கட்டமாக இந்த யுத்தம் நடைபெற்றது. இது 1211ஆம் ஆண்டு ஆகத்து மற்றும் அக்டோபர் மாதங்களுக்கு இடையில் எகுலிங்கு (野狐嶺; பொருள். "காட்டு நரி மலைத்தொடர்") என்கிற இடத்தில் நடைபெ‌ற்றது. இது தற்போது சீனாவின் வங்சுவான் மாவட்டத்தின் வடமேற்கில் ஜங்ஜியாகோ, ஹீபே மாகாணத்தில் உள்ளது. இந்த யுத்தத்தில் மங்கோலியப் பேரரசு தீர்க்கமான வெற்றியைப் பெற்றது. யுத்தத்துக்குப் பிறகு சின் பேரரசர் வன்யன் யோங்ஜி தன் தளபதிகளில் ஒருவராலேயே கொல்லப்பட்டார். இந்த யுத்தத்தின் விளைவாக சின் பேரரசு பலவீனமடைந்து சீக்கிரமே அழிந்து போனது.

பின்புலம்
---------

1206 ஆம் ஆண்டு தெமுசின் மங்கோலியாவில் இருந்த அனைத்துப் பழங்குடியினங்களையும் ஒன்றுபடுத்தினார். தனது ஆட்சியைக் கொண்டு வந்தார். "செங்கிஸ் கான்" என்ற பட்டம் பெற்றார். உலகை வெல்ல வேண்டும் என்ற மங்கோலியப் பேரரசின் குறிக்கோளுக்கு ஒரு பெரிய இடைஞ்சலாக வடக்கு சீனாவில் இருந்த சுரசன்களால் ஆளப்பட்ட சின் அரசமரபானது திகழ்ந்தது. முற்காலத்தில் சின் அரசமரபானது பிரித்தாளும் சூழ்ச்சியைக் கையாண்டு பல்வேறு மங்கோலிய பழங்குடி இனங்களை பிரித்துத் தங்களது கட்டுப்பாட்டின் கீழ் வைத்திருந்தது. எனினும் தங்களது சூழ்ச்சி நீண்ட காலத்திற்கு பயனளிக்காது என்பதை உணர்ந்த அவர்கள் மங்கோலிய ஆபத்தை ஒரே படையெடுப்பில் ஒழித்து விடும் நோக்கத்தோடு போருக்குத் தயாராக ஆரம்பித்தனர். பேரரசர் சங்சோங்கின் ஆட்சியில் ஒரு தொடர்ச்சியான பாதுகாப்பு கட்டமைப்புகளை சுமார் 300 கிலோ மீட்டருக்கு தங்களது வடக்கு எல்லையில் சின் அரசமரபானது அமைத்தது. இது சில நேரங்களில் "சின் அரசமரபின் பெருஞ்சுவர்" என்று அழைக்கப்படுகின்றது.

முன்னதாக 1204 ஆம் ஆண்டு ஒங்குடு என்று அழைக்கப்பட்ட ஒரு மங்கோலிய பழங்குடி இனத்தை செங்கிஸ் கான் அடிபணிய வைத்தார். சின் அரசமரபின் வடக்கு எல்லையைப் பாதுகாப்பதற்கு ஒங்குடு இனத்தவர் உதவி செய்து கொண்டிருந்தனர். அதே நேரத்தில் தனது மகளை ஒங்குடு பழங்குடியினத் தலைவரின் மகனுக்கு மணமுடித்துக் கொடுத்ததன் மூலம் செங்கிஸ் கான் ஒரு கூட்டணியை ஏற்படுத்தினார். மங்கோலியர்கள் இன் மலைத் தொடருக்கு வடக்கே இருந்த பகுதிகளைத் தங்களது கட்டுப்பாட்டில் வைத்திருந்தனர். சீனாவுக்கு எதிரான இராணுவப் படையெடுப்புக்குத் தேவையான பொருட்களைச் சேமிக்க ஆரம்பித்தனர். சில சுரசன் இனத்தவர்களைத் தங்கள் பக்கம் அணிசேரவோ அல்லது சரணடைய வைக்கவோ ஈர்க்கவும் தூண்டவும் செய்தனர். பேரரசர் சிங்சேங் (வன்யன் யோங்ஜி) மங்கோலிய ஆபத்தைக் குறைத்து மதிப்பிட்டார். மங்கோலியர்களுக்கு எதிராக இருந்த பாதுகாப்பு அமைப்புகளைப் பலப்படுத்துவதில் கவனம் செலுத்தத் தவறினார். மங்கோலியர்களை விட சின் அரசமரபானது மிகுந்த சக்தி வாய்ந்தது என்கிற மாயையை நம்பிக் கொண்டிருந்தார்.

உசாத்துணை
---------

1. ↑  Mongol Warrior 1200–1350 Publisher: Osprey Publishing
2. ↑  Jin, Jianfang (2010). *The General Theory of Eco-Social Science: The Theory and Road Map for Comprehensive Reform*. **VII - The Principle of Transformation**. AuthorHouse. பக். 153–55 [p. 154]. பன்னாட்டுத் தரப்புத்தக எண்:978-1-49694-763-5.
3. ↑  Sverdrup, Carl (2010). "Numbers in Mongol Warfare". *Journal of Medieval Military History* (Boydell Press) **8**: 109–17 [p. 116]. பன்னாட்டுத் தரப்புத்தக எண்:978-1-84383-596-7.
4. ↑  Shi, Li (28 February 2019). *The Military History of the Yuan Dynasty*. DeepLogic.. பார்த்த நாள்: 16 June 2020.
**பண்டிகை** பெரோஸ் இயக்கத்தில், கிருஷ்ணா, ஆனந்தி (நடிகை) உள்ளிட்டோரின் நடிப்பில் வெளியான தமிழ்திரைப்படம். இத்திரைப்படம் ஆர். எச். விக்ரம் இசையில், அரவிந்தின் ஒளிப்பதிவில், பிரபாகரின் படத்தொகுப்பில் உருவா ன இத்திரைப்படம் 2017இல் வெளியானது.

நடிப்பு
-------

* கிருஷ்ணா- வேலுவா
* ஆனந்தி (நடிகை)-காவ்யாவா
* சரவணன்-முனியாக
* பாண்டி-திருப்பதியாக
* சபரிஷ்
* நித்தின் சத்யா-முந்திரி சேட்டாக
* கருணாஸ்- இராட்டினம் குமாரா/ இளங்கோவாக
* மதுசூதன ராவ்- நட்வர் தாதாவா
* சண்முகராஜன்- காவல் அலுவரலராக
* அருள்தாஸ்- பீலிங் சுரேசா
* அர்ஜய்- விக்டராக
* லோகேஷ்- பாண்டியாக
* செந்தில்குமாரி- முனியின் மனைவியா

படப்பணிகள்
----------

முதலில் இத்திரைப்படத்தின் கதை விக்ரம் பிரபுவுக்கு சொல்லப்பட்டது. பிறகு அவர் இத்திரைப்படத்தில் நடிக்க முடியாமல் போனதால் இப்படத்தில் ஒப்பந்தத்தில் கிருஷ்ணா, நடிக்க ஒப்புக்கொண்டுள்ளார். இத்திரைப்படத்தில் நித்தின் சத்யா, கருணாஸ் ஆகியோர் துணைப்பாத்திரங்களில் நடிக்க ஒப்பந்தமாயினர். கதைநாயகியாக ஆனந்தி (நடிகை) நடி ஒப்பந்தமான இத்திரைப்படம் 2015இல் தொடங்கி 14 சூலை 2017 இல் திரையரங்குகளில் வெளியானது.

கதை
---

எல்லோரலும் மதிக்கப்படும் அளவிற்குப் பணத்துடன் வாழ நினைக்கும் இயல்பான ஒருவனின் வாழ்வில் நடக்கும் சூதாட்டமும் அதைச்சூழ்ந்து நடக்கும் நிகழ்வுகளுமே பண்டிகை திரைப்படம். நேர்மையாக உழைத்து ஒரு நல்ல வாழ்க்கையை வாழ நினைக்கிறான் வேலு (கிருஷ்ணா). குடும்பத்தை நிம்மதியாக வைத்துக்கொள்ள, சூதாடினாலும் தப்பில்லை என்று எண்ணுகிறான் முனி (சரவணன்). சமூகம் எக்கேடு கெட்டாலும் தன் கருவூலம் நிரம்பினால் போதும் என்று செயல்படுபவன் தாதா (மதுசூதனன் ராவ்). சூதாட்ட சூழ்ச்சி காரணமாக தாதாவிடம் தான் இழந்த பணத்தை வேலு உதவியுடன் பெற்றுவிட ஒரு திட்டம் தீட்டுகிறான் முனி. இதில் வென்றது யார் என்பதே படம்.

சான்றுகள்
---------

1. ↑  "Kreshna is the lead in Vijayalakshmi's film". Deccanchronicle.com. 2015-06-11. 2015-08-15 அன்று பார்க்கப்பட்டது.
2. ↑  "Vijayalakshmi gets Kreshna for her Lover ". IndiaGlitz. 2015-06-10. 2015-08-15 அன்று பார்க்கப்பட்டது.
3. ↑  "Krishna's next is titled as Pandigai with Anandhi as the heroine". Behindwoods. 2015-06-18. 2015-08-15 அன்று பார்க்கப்பட்டது.
4. ↑  "Nitin Sathya pins hope on Pandigai" (in en). *www.deccanchronicle.com/*. 2017-07-03. .
5. ↑  "IndiaGlitz — Krishna Anandhi Pandigai to hit the screens on July 14 2017 - Tamil Movie News". .
6. ↑
7. ↑

வெளி இணைப்புகள்
---------------
ஏ26 நெடுஞ்சாலை (A26 highway) என்பது கண்டியையும் பதியத்தலாவாயையும் இணைக்கும் வீதி ஆகும். இது சுமார் 105 கிலோமீட்டர் நீளம் கொண்டது.  இது 1926இல் பிரித்தானியர்களால் மலைச்சரிவுகளைக் குடைந்து அமைக்கப்பட்டது. பதினெட்டு கொண்டை ஊசி வளைவுகளைக் கொண்டதாக அமைக்கப்பட்ட இப்பாதை மத்திய மலை நாட்டை ஊவாமாகாணத்துடன் இணைக்கின்றது.

இந்நெடுஞ்சாலை திகனை, தெல்தெயா, உன்னரசுகிரி, உடதும்பரை, மகியங்கணை, ஊடாக பதியத்தலாவையை அடைகின்றது.

வளைவுகளின் திருப்ப அளைவைக் குறைக்கும் புனரமைப்பு வேலைகள் ஆசிய அபிவிருத்தி வங்கியின் உதவியுடன் 2008 ஆம் ஆண்டு ஆரம்பிக்கப்பட்டு 2012 மே மாதம் பூர்த்தி செய்யப்பட்டது. பதினெட்டு வளைவு வீதி என அழைக்கப்படும் இவ்வீதியில் தற்போது 17 வளைவுகளையே கொண்டுள்ளன.

மேற்கோள்கள்
-----------

1. ↑  Class A & Class B Roads

வெளி இணைப்புகள்
---------------

கொண்டை ஊசி வளைவுகளைக் காட்டும் பாதையின் அமைப்பு
[*தொடர்பிழந்த இணைப்பு*]


| * பா
* உ
* தொ
இலங்கை இலங்கையின் நெடுஞ்சாலைகள் |
| --- |
| இ (E) வகை | 
* இ-01
* இ-02
* இ-03
* இ-04

 |  |
| ஏ (A) வகை | 
* ஏ- 0
* ஏ- 1
* ஏ- 2
* ஏ- 3
* ஏ- 4
* ஏ- 5
* ஏ- 6
* ஏ- 7
* ஏ- 8
* ஏ- 9
* ஏ- 10
* ஏ- 11
* ஏ- 12
* ஏ- 13
* ஏ- 14
* ஏ- 15
* ஏ- 16
* ஏ- 17
* ஏ- 18
* ஏ- 19
* ஏ- 20
* ஏ- 21
* ஏ- 22
* ஏ- 23
* ஏ- 24
* ஏ- 25
* ஏ- 26
* ஏ- 27
* ஏ- 28
* ஏ- 29
* ஏ- 30
* ஏ- 31
* ஏ- 32
* ஏ- 33
* ஏ- 34
* ஏ- 35

 |
நடுநிலக்கடல் சார் வானிலை நிலவும் மண்டலங்கள்
  வெப்பமிகு கோடை நடுநிலக்கடல் வானிலை (*Csa*)
  மிதவெப்ப-கோடை நடுநிலக்கடல் வானிலை (*Csb*)

 காத்தலோனியாவின் கோஸ்டா பிராவா நடுநிலக்கடலோரப் பகுதி
**நடுநிலக்கடல்சார் வானிலை** (*Mediterranean climate*) அல்லது **உலர் கோடை வானிலை** மழைமிகு குளிர்காலத்தையும் உலர்ந்த கோடைக்காலத்தையும் கொண்ட வானிலையாகும். நடுநிலக்கடல் வடிநிலத்தை ஒட்டி இந்தப் பெயர் குறிப்பிடப்பட்டாலும் பொதுவழக்கில் இது அமெரிக்க ஐக்கிய நாட்டின் பெரும்பான்மையான கலிபோர்னியா, மேற்கு, தெற்கு ஆஸ்திரேலியா பகுதிகள், தென்மேற்கு தென்னாப்பிரிக்கா, மேற்கு, நடு ஆசியாவின் சில பகுதிகள், மத்திய சிலி போன்ற புவியின் பிற பகுதிகளையும் குறிக்கும். இந்த வானிலை நிலவுமிடங்கள் பொதுவாக கண்டங்களின் மேற்கு கடலோரங்களில் நிலநடுக்கோட்டிற்கு கிட்டத்தட்ட 30 முதல் 45 பாகைகள் வடக்கிலும் தெற்கிலும் காணப்படுகின்றன.

இந்த வானிலைப் பகுதிகளில் தொடர்ச்சியாக இல்லாத குறும்புதர்கள் (நடுநிலக்கடல் பகுதியில் *கார்ரிகு*, கலிபோர்னியாவில் *சப்பார்ரல்*, தென்னாபிரிக்காவில் *பின்போசு* , சிலியில் *சிலியன் இசுக்ரப்*) வளர்கின்றன. இங்கு விளையும் "நடுநிலக்கடல்சார் மும்மூர்த்தி" எனப்படும் பாரம்பரிய உணவுகளான கோதுமை, திராட்சை மற்றும் ஆலிவ் மிகவும் அறியப்பட்டவை.

இந்த வானிலை உள்ள புகழ்பெற்ற நகரங்களாக நடுநிலக்கடல் பகுதியில் ஏதென்ஸ், அல்ஜியர்ஸ், பார்செலோனா, பெய்ரூத், இசுமீர், எருசலேம், மர்சேய், உரோம், வாலேன்சியா, தூனிஸ் ஆகியவையும் மற்ற பகுதிகளில் அடிலெயிட், கேப் டவுன், காசாபிளாங்கா, துசான்பே, லாஸ் ஏஞ்சலஸ், லிஸ்பன், பேர்த், சான் பிரான்சிஸ்கோ, சான் டியேகோ (சிலி), தாஷ்கந்து ஆகியவையும் உள்ளன.

வெளி இணைப்புகள்
---------------

* நடுநிலக்கடல்சார் வானிலை குறித்த விளக்கம் பரணிடப்பட்டது 2009-08-05 at the வந்தவழி இயந்திரம்
**பண்டிட் நிரஞ்சன் பிரசாத்** (Pandit Niranjan Prasad) (11 நவம்பர் 1941 - 31 மார்ச் 2013) இந்தியாவின் அலகாபாத்தைச் சேர்ந்த புல்லாங்குழல் கலைஞராவார் .

தொழில்
------

பிரசாத் வாரணாசி கரானாவைச் (பாரம்பரியம்) சேர்ந்தவர், புல்லாங்குழல் மற்றும் செனாய் கலைஞர் போலோநாத் பிரசன்னாவின் சீடர்களில் ஒருவராக இருந்தார். இந்தியா, அமெரிக்கா, ஆத்திரேலியா, ஐரோப்பா, ஈரான், ஈராக், குவைத், பாக்தாத், மத்திய கிழக்கில் பகுரைன் போன்ற நாடுகளில் உள்ள முக்கிய இசை விழாக்களிலும், மாநாடுகளிலும் இவர் நிகழ்த்தினார். அனைத்திந்திய வானொலியிலும், தூர்தர்ஷனிலும் தவறாமல் இடம்பெறுவார். இவர் கலாச்சார உறவுகளுக்கான இந்திய அமைப்பின் கலைஞராகவும் இருந்தார்.

1964 முதல் 1972 வரை திரைப்படங்களிலும் புல்லாங்குழல் வாசித்தார். *குட்டி (1971)* *ஷோர்*, *தர்கன்*, *பிரேம் பர்வத்* போன்ற பாலிவுட் திரைப்படங்களுக்கும் இவர் இசையமைத்திருந்தார். 1974 முதல் புதுதில்லியின் அனைத்திந்திய வானொலியுடன் தொடர்புடையவர். மேலும், 2001 இல் இலக்னோ, அனைத்திந்திய வானொலியிலிருந்து ஓய்வு பெற்றார்.

இறப்பு
------

31 மார்ச் 2013இல் இவர் காலமானார். 2014 ஆம் ஆண்டில் இவரது முதல் நினைவாண்டில்,  இலக்னோவின் இசை நாடக் அகாதமியில் இவருக்கு ஒரு அஞ்சலி ஏற்பாடு செய்யப்பட்டது. இவரது "சாத்னா கே பூல்" என்ற இசை குறித்த புத்தகம் வெளியிடப்பட்டது. இவரது இணை கலைஞர் பத்ம விபூசண் யாமினி கிருஷ்ணமூர்த்தி இந்த நிகழ்ச்சியில் தனது குழுவினருடன் ஒரு நடன நிகழ்ச்சியை நடத்தினார். எஸ். சௌரவ் பனவுதா, எஸ். இராசசேகர் தல்பேகெரா ஆகியோரின் புல்லாங்குழல் இசையும் இடம் பெற்றது.

மேற்கோள்கள்
-----------

1. ↑  Prasad, Niranjan. "Bhola Nath and Niranjan Prasad on Flute". *Raga Puriya Kalyan*. Last FM.
2. ↑  "Death anniv of Pandit Niranjan Prasad on Mar 31" *Hindustan Times* 26 Mar 201 "World-renowned flautist Pandit Niranjan Prasad would be remembered on his first death anniversary in the state capital on March 31"
3. ↑  "Niranjan Smriti, 2014, Lucknow". 2016-04-07 அன்று மூலம் பரணிடப்பட்டது. 2021-02-05 அன்று பார்க்கப்பட்டது.

வெளி இணைப்புகள்
---------------

* Empaneled Artist at ICCR பரணிடப்பட்டது 19 பெப்ரவரி 2018 at the வந்தவழி இயந்திரம்
* Pandit Niranjan Prasad, Flute Maestro passes away
* Performance, 1972
**முல்லா முகமது ஹசன் அகுந்த்** (**Mullah Mohammad Hasan Akhund**) 15 ஆகஸ்டு 2021 அன்று ஆப்கானித்தானை கைப்பற்றிய தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசில் பிரதம அமைச்சராக 7 செப்டம்பர் 2021 அன்று தேர்வு செய்யப்பட்டதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார். மேலும் துணைப் பிரதமராக அப்துல் கனி பராதர், உள்துறை அமைச்சராக அக்கானி பிணையத் தலைவர் சிராஜிதியுன் ஹக்கானி, பாதுகாப்புத்துறை அமைச்சராக முகமது உமரின் மகன் முகமது யாகூப், வெளியுறவுத்துறை அமைச்சராக அமீர் கான் முட்டாக்கி மற்றும் துணை வெளியுறவுத் துறை அமைச்சராக செர் முகம்மது அப்பாஸ் ஸ்தானிக்சாய் நியமிக்கப்பட்டுள்ளனர்.

பின்னணி
-------

முகமது அசன் அகுந்து 1996 முதல் 2001 வரை முகம்மது உமர் தலைமையிலான தாலிபான்களின் முதலாவது அரசில் வெளியுறவுத் துறை அமைச்சராக இருந்தவர். தாலிபான்களின் ஆயுத குழுவின் தலைவர் என்பதை விட தாலிபன்களால் போற்றக்கூடிய சமயத் தலைவராகவே ஹசன் அகுந்தை தாலிபான்கள் கருதினர். இவர் கந்தகார் மாகாணம், ஸ்பின் போல்தாக் மாவட்டத்தில் உள்ள மியால் பகுதியில் நூர்சாய் பழங்குடியில் பிறந்தவர். முல்லா முகமது ஹசன் அகுந்த், ஐக்கிய நாடுகள் அவை மற்றும் புலன் விசாரணை கூட்டாட்சிப் பணியகம் ஆகியவற்றால் தேடப்படும் பயங்கரவாதிகள் பட்டியலில் இருப்பவர்.  இவர் ஆப்கானித்தான் இசுலாமியத் தலைவரான மௌலவி இப்துல்லா அகுந்த்சாதாவிற்கு மிகவும் நெருக்கமான்வர். இவர் 2001-ஆம் ஆண்டில் பாமியான் புத்தர் சிலைகள் தகர்ப்புக்கு ஆணையிட்டவர்.

மேற்கோள்கள்
-----------

1. ↑  Taliban Announces Head of State, Acting Ministers
2. ↑  "Profile: Mohammad Hasan Akhund, the head of Taliban government". *Al Jazeera*. 7 September 2021. .
3. ↑  Taliban announce new government for Afghanistan
4. ↑  Mullah Mohammad Hassan Akhund to lead Taliban govt, new Afghan ministers announced
5. ↑  Mullah Mohammad Hasan Akhund named new Afghanistan PM
6. ↑  Who is Mullah Mohammad Hasan Akhund?
7. ↑  5 Points On Mullah Hassan Akhund, Head Of Taliban's New Government In Afghanistan
**சுவர் அழுத்தத் தளர்வு** (Wall stress relaxation) என்பது செல்சுவர் விரிவாக்கத்தில் ஒரு முக்கியமான காரணியாகும். சுவர் அழுத்தத் தளர்வு (ஓரலகில் செலுத்தப்படும் விசையால் அளக்கப்படுகிறது) தாவர செல்லின் டர்கர் அழுத்தத்தால் உருவாக்கப்படுகிறது. டர்கர் அழுத்தமானது தாவரங்கள், பூஞ்சைகள் மற்றும் பாக்டீரியாக்களின் கலச்சுவரின் இழுவிசையை உருவாக்குகிறது. இது தாவர செல்லின் முதன்மைச் செல் சுவரை எதிர்க்கும் விதத்தில் அமைகிறது. இது செல் சுவரின் இழுவையை அனுமதிக்கிறது. செல்சுவரின் நீட்சி அல்லது சுவரழுத்தத்தின் தளவர்வு ஆகியவை செல் விரிவாக்கம் மற்றும் மறுசீரமைப்பின் காரணத்தால் விளைகிறது.

தாவரத்தின் கலச்சுவரானது நீரேற்றப்பட்ட பலபடிசார் பொருள்களாலானது. இது தாவரங்கள் மீளும் பாகுப்பண்புகளைக் கொண்டிருக்கக் காரணமாக உள்ளது. ஒரு தாவரத்தின் முதன்மையான சுவரானது மாவிய இழைகள், எமிசெல்லுலோசு மற்றும் சைலோகுளுகான்கள் போன்றவற்றால் ஆனது. இந்த பளு தாங்கும் வலையமைப்பானது பெக்டின்கள் மற்றும் கிளைக்கோபுரதங்களால் சூழப்பட்டுள்ளது.

மேற்கோள்கள்
-----------

1. 1 2  Van Sandt, Vicky (4 October 2007). "Xyloglucan Endotransglucosylase Activity Loosens a Plant Cell Wall". *Annals of Botany* **100** (7): 1467–73. doi:10.1093/aob/mcm248. பப்மெட்:17916584.
2. 1 2  Taiz, Lincoln (2015). *Plant Physiology and Development* (Sixth ). Sinauer Associates, Inc..
**எகிலர்சு–தானிலோசு நோய்த்தொகை**  *Ehlers -Danlos syndromes* (**EDSs**) என்பது மரபியல் இணைப்பிழையக் கோளாறுகளின் தொகுப்பாகும். அறிகுறிகளாக, தளர்மூட்டு, நீட்டி இழுக்க முடிந்த தோல், இயல்பற்ற மச்சங்கள் உருவாக்கம் ஆகியன அமைகின்றன. இவை பிறப்பின்போதோ இளம்பருவத்திலோ காணலாம். சிக்கல்களாக தமனி பிளவு, மூட்டு இடப்பெயர்ச்சிகள், பக்கக் கூன், தொடர்வலி, அல்லது தொடக்கநிலை எலும்புமூட்டழற்சி ஆகியவை ஏற்படலாம்.

இந்நோய்த்தொகை பன்னிரண்டுக்கும் மேற்பட்ட வெவ்வேறு மரபன்களில் ஏதாவது ஒன்றிலோ அல்லது அதற்கும் மேற்பட்டவற்றிலோ உருவாகும் மரபியல் கோளாறுகளால் ஏற்படுகிறது. இந்நோய்த்தொகையின் வகைமை குறிப்பிட்ட மரபன் சடுதிமாற்றத்தைப் பொறுத்து மாறுகிறது. சில வகைமைகள் கருக்குழவி வளர்நிலையில் ஏற்படும் சடுதிமாற்றத்தால் ஏற்பட, பிற வகைமைகள் உடலக் குறுமவக ஓங்கலாலோ அல்லது பின்னடைவாலோ மரபியலாகப் பெற்றோரிடம் இருந்து கையளிக்கப்படுகிறது. இது இணைப்புத் திசுவின் கட்டமைப்பிலீ செயற்பாடுகளிலோ குறைபாடுகளை உருவாக்குகிறது. தோநுள்ளு ஆய்வாலும் மரபியல் ஓர்வுகளாலும் இந்நோய்த்தொகையை அறியலாம். இதைத் தவறாக குருத்தெலும்புக்குறை நோயாகவோ, உணர்விறுக்கமாகவோ அல்லது நாட்பட்ட அயர்வு நோய்த்தொகை யாகவோ அரியநேரலாம்.

  

இதற்கு மருத்துவம் ஏதும் கிடையாது. ஆதரவான அக்கறை காட்டுதலே இதற்கு உதவும். உடலியல் சார்ந்த மருத்துவமும் அணைப்புக்கட்டையும் தசைகளுக்கும் ஏந்தும் மூட்டுகளுக்கும் வலிமை ஊட்டலாம். சில வகைக் கோளாறுகளில் [[ஆயுள் எதிர்பார்ப்பு இயல்பாக அமைகிறது. குருதிக்குழல்களைத் தாக்கும் வகைகளில் ஆயுள் எதிர்பார்ப்பு பொதுவாக குறைகிறது.

உலகளாவிய நிலையில், இந்நோய்த்தொகை 5,000 பேரில் ஒருவருக்கு வருகிறது. முன்கணிப்பு குறிப்பிட்ட கோளாறைச் சார்ந்தமைகிறது. கூடுதலான இயங்குதிறம் பற்றிக் கி.மு 400 அளவிலேயே இப்போக்கிரட்டீசு விவரித்துள்ளார். இது இருபதாம் நூற்றாண்டு திருப்பத்தில் இந்நோய்த்தொகையி விவரித்த டென்மார்க்கைச் சேர்ந்த மருத்துவர் எட்வார்டு எகிலர்சு பெயரிலும் பிரான்சைச் சேர்ந்த என்றி அலெக்சாந்தர் தானிலோசு பெயரிலும் அழைக்கப்படுகிறது.

மேற்கோள்கள்
-----------

1. 1 2 3 4 5 6 7 8  "Ehlers–Danlos syndrome". *Genetics Home Reference*. 8 May 2016 அன்று மூலம் பரணிடப்பட்டது. 8 May 2016 அன்று பார்க்கப்பட்டது.
2. ↑  Anderson, Bryan E. (2012). *The Netter Collection of Medical Illustrations - Integumentary System E-Book* (2 ). Elsevier Health Sciences. பக். 235. பன்னாட்டுத் தரப்புத்தக எண்:978-1455726646. .
3. 1 2 3 4 5 6  Lawrence, Elizabeth J. (2005). "The clinical presentation of Ehlers–Danlos syndrome". *Advances in Neonatal Care* **5** (6): 301–14. doi:10.1016/j.adnc.2005.09.006. பப்மெட்:16338669.
4. 1 2  Ferri, Fred F. (2016) (in en). *Ferri's Netter Patient Advisor*. Elsevier Health Sciences. பக். 939. பன்னாட்டுத் தரப்புத்தக எண்:9780323393249. Archived from the original on 2017-11-05. .
5. ↑  Beighton, Peter H.; Grahame, Rodney; Bird, Howard A. (2011). *Hypermobility of Joints*. Springer. பக். 1. பன்னாட்டுத் தரப்புத்தக எண்:9781848820852. Archived from the original on 2017-11-05. .
6. ↑  "Heritable collagen disorders: the paradigm of Ehlers–Danlos syndrome". *Journal of Investigative Dermatology* **132** (E1): E6–11. 2012. doi:10.1038/skinbio.2012.3. பப்மெட்:23154631.

வெளி இணைப்புகள்
---------------

விக்கிமீடியா பொதுவகத்தில்,  
 ***Ehlers-Danlos syndrome***   
என்பதின் ஊடகங்கள் உள்ளன. 



* எகிலர்சு தானிலோசு நோய்த்தொகை திறந்த ஆவணத் திட்டத்தில்
**தனோரி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் இந்தர்கோட்டா, வடக்கில் திக்ரா, வடகிழக்கில் சிக்லி வட்டம், மேற்கில் கஜுர்டி, கிழக்கில் அத்காம், தென்மேற்கில் பாலண், தெற்கில் மூளி, தென்கிழக்கில் அத்காம் ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 3669 மக்கள் வசிக்கின்றனர். இவர்களில் 1890 பேர் ஆண்கள், 1779 பேர் பெண்கள் ஆவர்.

அரசியல்
-------

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| இந்தர்கோட்டா | திக்ரா | சிக்லி வட்டம் |
|  |  |  |
| கஜுர்டி | **தனோரி, வல்சாடு வட்டம்** | அத்காம் |
|  |  |  |
| பாலண் | மூளி | அத்காம் |

 |
**முகமதியப் பெண்கள் உரிமைகள் நாள்** (Muslim Women Rights Day) இந்தியாவில் முத்தலாக் நடைமுறையைத் தடை செய்யும் முகமதியப் பெண்கள் (திருமண உரிமைகள் பாதுகாப்பு) சட்டம், 2019 இயற்றப்பட்டதைக் கொண்டாடுவதற்காக, ஆகத்து மாதம் முதல் தேதியன்று நாடு முழுவதும் அனுசரிக்கப்படுகிறது.

ஒரு முகமதிய ஆண் தனது மனைவியை மூன்று முறை "தலாக்" சொல்லி விவாகரத்து செய்யலாம். ஆனால் பெண்கள் இப்படி முத்தலாக்கை உச்சரிக்க முடியாது. சரியா சட்டம், 1937 ஆம் ஆண்டின் கீழ் விவாகரத்து பெற நீதிமன்றத்தை நாட வேண்டும் என்பது முத்தலாக்கு நடைமுறையாகும். 

முத்தலாக்கை குற்றவியலின் கீழ் ஒரு குற்றமாக வகைப்படுத்தும் சட்டம் 2019 ஆம் ஆண்டு ஆகத்து மாதம் முதல் தேதியன்று அமலுக்கு வந்தது. முத்தலாக் நடைமுறைக்குத் தடை விதிக்கப்பட்டது. முகமதிய தம்பதிகள் இசுலாமியச் சட்ட முறையினை தவிர்த்து, இந்தியத் தண்டனைச் சட்டத்தின்படி விவாகரத்து செய்யக் கட்டாயப்படுத்தப்பட்டனர். முமமதிய பெண்கள் உரிமைகள் தினம் முதன் முறையாக ஆகத்து 1, 2020 அன்று நாடு முழுவதும் அனுசரிக்கப்பட்டது.

நாட்டின் முகமதியப் பெண்களின் சுயச்சார்பு, சுயமரியாதை மற்றும் தன்னம்பிக்கை மற்றும் அரசியலமைப்பு, அடிப்படை மற்றும் குடிமக்களின் உரிமைகளைப் பாதுகாப்பதை அரசாங்கம் நோக்கமாகக் கொண்டுள்ளது என்பவற்றைக் குறித்து சிறுபான்மையினர் விவகார அமைச்சர் முக்தர் அப்பாசு நக்வி தெரிவித்தார்.

மேற்கோள்கள்
-----------

1. ↑  "Muslim Women Rights Day" (in en). .
2. ↑  Livemint (2021-07-31). "'Muslim Women Rights Day' to commemorate two years of triple talaq law". *mint* (ஆங்கிலம்). 2021-09-09 அன்று பார்க்கப்பட்டது.
3. ↑  "Significant decline in triple talaq cases after law against it came into effect: Naqvi". .
4. ↑  "Muslim women's rights day | DD News". 31 July 2021 அன்று மூலம் பரணிடப்பட்டது. 31 July 2021 அன்று பார்க்கப்பட்டது.
5. ↑  ""Muslim Women Rights Day" to be observed across the country on 1st August 2021". *pib.gov.in*. 2021-09-09 அன்று பார்க்கப்பட்டது.
துடுப்பாட்ட விளையாட்டில் **எகிறி** (Bouncer) என்பது பந்து வீச்சாளர் மட்டையாளரை நோக்கி வீசும் வீச்சின் ஒரு வகை முறையாகும். பொதுவாக விரைவு வீச்சாளர்களால் வீசப்படும் இந்தப் பந்தானது, மட்டையாளரின் தலை அளவிற்கு எகிறும்.

பயன்பாடு
--------

ஆடுகளத்தில் பந்தானது மட்டையாளரை இலக்காகக் கொண்டு துள்ளிச் சென்று மட்டையாளரின் இடுப்பிற்குக் கீழ் சென்றால் அது முறையான பந்தாகக் கருதப்படுகிறது. ஆனால் மட்டையாளரின் தலையினை இலக்காகக் கொண்டு வீசப்படும் பீமர் வகை வீச்சானது முறையற்ற பந்தாகக் கருதப்படுகிறது. 

 ஊதா நிறத்தில் எகிறி.
பொதுவாக இந்தவகைப் பந்துவீச்சானது விரைவு வீச்சாளர்களால் வீசப்படுகிறது. ஆனால் 2020 ஆம் ஆண்டில் *ஹோபர்ட் ஹரிகேன்ஸ்* மற்றும் *மெல்போர்ன் ரெனிகேட்ஸ்* இடையேயான பிபிஎல் போட்டியின் போது, நேர்ச்சுழல் பந்துவீச்சாளரான கயஸ் அகமது 121 கிமீ / மணிநேர எகிறியை ரெனிகேட்ஸின் சோன் மார்சுக்கு வீசினார்.இந்தப் பந்தில் நாலோட்டங்கள் உதிரியாக வந்தது.

சான்றுகள்
---------

1. ↑  "Front flips, foot skills, bat throws and bouncers. Recapping the incredibly entertaining BBL09 of the Hurricanes' Qais Ahmad". *Twitter (KFC Big Bash League)*. 20 Feb 2020. 17 Mar 2021 அன்று பார்க்கப்பட்டது.
**சுவசெரியா அவசர ஊர்தி சேவை** (*Suwa Seriya Ambulance Service*) இலங்கையின் ஒன்பது மாகாணங்களுக்குள்ளும் அவசர மருத்துவச் சூழ்நிலைகளுக்குப் பதிலளிப்பதற்காக அவசர ஊர்திகளை இயக்குகிறது. இலாப நோக்கமற்ற அமைப்பான சுவசெரியா அறக்கட்டளையின் இச்சேவை 1990 அவசர சேவை என்ற பெயராலும் அழைக்கப்படுகிறது. இலங்கைத் தீவு முழுவதும் 1990 தொலைபேசி அழைப்புகளுக்கு இந்த சேவை பதிலளிக்கிறது.

மருத்துவமனைக்கு முந்தைய அவசரகால அவசர ஊர்தி சேவைக்கான துணை அமைச்சராக இருந்த அர்சா டி சில்வாவின் முன்மொழிவைத் தொடர்ந்து 2016 ஆம் ஆண்டு இலங்கை அரசாங்கத்தின் கோரிக்கையின் பேரில், இந்திய அரசாங்கம் வழங்கிய 7.56 மில்லியன் டாலர் மானியத்தில் சுவசெரியா அறக்கட்டளை நிறுவப்பட்டது. அப்போது இலங்கையில் மருத்துவமனைக்கு முந்தைய அவசரகால அவசர ஊர்தி சேவைக்கான பற்றாக்குறை இருந்தது. ஆரம்ப மானியம் முதலில் இலங்கையின் மேற்கு மற்றும் தெற்கு மாகாணங்களில் 88 அவசர ஊர்திகள் கொண்ட மருத்துவச் சேவையைத் தொடங்க அனுமதித்தது. அடுத்த சில ஆண்டுகளில், 297 அவசர ஊர்திகள் கொண்டு தீவின் ஒன்பது மாகாணங்களுக்கும் இச்சேவை விரிவுபடுத்தப்பட்டது. 15.09 மில்லியன் டாலர் மதிப்பிலான இந்தியாவிடமிருந்து கூடுதல் மானியத்துடன் டாடா மோட்டார்சு நிறுவனத்திடமிருந்து இந்த அவசர ஊர்திகள் வாங்கப்பட்டன. ஆரம்பத்தில் இந்த சேவையை தேசியவாத குழுக்கள் மற்றும் அரசு மருத்துவ அதிகாரிகள் சங்கம் எதிர்த்தது.

மேற்கோள்கள்
-----------

1. ↑  "An Indian gift helps Sri Lanka’s COVID-19 fight". The Hindu. .

புற இணைப்புகள்
--------------

* Official website
**ஏ. அசோகன்** என்பவா் ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1996 மற்றும் 2001 ஆம் ஆண்டு நடந்த சட்டமன்றத் தேர்தலில், திருவாரூர் தொகுதியில் இருந்து, திராவிட முன்னேற்ற கழகத்தின் சார்பில் போட்டியிட்டு, இரண்டுமுறை தமிழக சட்டமன்றத்திற்குத் தோ்ந்தெடுக்கப்பட்டாா்.

பின்னர் ஏப்ரல் மாதம் 2006ஆம்  ஆண்டு சட்டமன்ற தோ்தலில்வேட்பாளராக நிற்க, திராவிட முன்னேற்றக்கழகத்தில் வாய்ப்பு மறுக்கப்பட்டதால், அண்ணா திராவிட முன்னேற்ற கழகத்தில் இணைந்தாா். அப்போது தமிழக அரசின் டெல்லி சிறப்பு பிரநிதியாக பணியாற்றியுள்ளார்..
. அதன்பிறகு மீண்டும் திமுகவில் இணைந்தார்.

கொலை முயற்சி வழக்கு
-------------------

இவர் சென்னை பட்டினப்பாக்கத்தில் உள்ள தனது வீட்டில் தனது இரண்டாவது மனைவி ஹேமாவுடன் வசித்துவந்தார். 2015 திசம்பர் 6 அன்று ஹேமா தன் கணவரின் உதவியாளருடன் வெளியில் சென்றுவிட்டு இரவு தாமரமாக வந்துள்ளார். இதனால் ஹேமாவின் நடத்தையில் சந்தேகப்பட்ட அசோகனுக்கும் ஹேமாவுக்கும் தகராறு ஏற்ப்படது. இதன் முடிவில் அசோகன் ஹேமாவை துப்பாக்கியால் சுட்டு கொலை செய்ய முயன்றதாக ஹேமா பட்டினப்பாக்கம் காவல் நிலையத்தில் புகார் அலித்தார். இதன் அடிப்படையில் அசோகன்மீது கொலை முயற்சி வழக்கு பதியப்பட்டு வழக்கு நடத்தப்பட்டது. வழக்கின் முடிவில் கொலை முயற்சி வழக்கில் அசோகனுக்கு மூன்று ஆண்டு சிறைத் தண்டணை மற்றும் பத்தாயிரம் தண்டம் விதிக்கப்பட்டது.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 9. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-22 அன்று பார்க்கப்பட்டது.
3. ↑  "ADMK, DMK facing rebellion". *Rediff*. 2 April 2006.. பார்த்த நாள்: 2017-05-13.
4. ↑  தமிழக அரசின் டில்லி சிறப்பு பிரதிநிதி திருவாரூர் அசோகன் நியமனம்
5. ↑  திமுகவிலிருந்து தாவிய அசோகனுக்கு டெல்லி சிறப்பு பிரநிதி பதவி
6. ↑  "மனைவியை கொல்ல முயற்சி- முன்னாள் எம்.எல்.ஏ.வுக்கு 3 ஆண்டு ஜெயில் தண்டனை". *செய்தி*. மாலை மலர். நவம்பர் 22, 2019. நவம்பர் 22, 2019 அன்று பார்க்கப்பட்டது.
**சுவடு** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், புதுக்கோட்டையில் இருந்து மாதாந்தம் வெளிவந்தது.

வரலாறு
------

சுவடின் முதலாவது இதழ் மே 14, 1978இல் வெளியானது. முதல் இதழில் புவியரசு, மு. மேத்தா, நா. விச்வநாதன் ஆகியோரின் கவிதைகள் இடம் பெற்றிருந்தன. ‘கடலில் பெய்த மழை' என்றொரு கதையை அகல்யா எழுதியிருந்தார். க. துரைப்பாண்டியனின் 'நினைத்துப் பார்ப்பது நல்லது' என்ற கட்டுரை வெளியானது. இது தவிர, 'வெங்கட்சாமிநாதனின் இலக்கியப் பார்வை' பற்றி பாலா எழுதிய கட்டுரையும் இருந்தது.

வழக்கமான அம்சங்கலாக 'குறிப்புகள்' என்ற தலைப்பில், முக்கிய நிகழ்ச்சிகள் அல்லது குறிப்பிடத்தகுந்த தகவல்கள், செய்திகள் அவற்றின் மீது குத்தலான அல்லது நகைச்சுவை பொருந்திய குறிப்புரைகள் தரப்பட்டன.
பார்வை என்ற பகுதியில் புத்தகங்களுக்கு விரிவான மதிப்புரை இடம்பெற்றது. மீரா 'அந்தப் பக்கம் இந்தப் பக்கம்' பகுதியில் சுவையாகவும் கிண்டலாகவும் பொது விஷயங்கள் பற்றி கருத்துகள் எழுதினார்.

மாத இதழாக தோன்றி இடையில் 'இரு மாதம் ஒருமுறை' என மாறி ஆண்டு நிறைவை எய்தியது. சுவடு அன்றைய ‘ஆனந்தவிகடன்' அளவில் வந்தது. துவக்கத்தி 24 பக்கங்களும், பின்னர் 32 பக்கங்களுமாக வெளிவந்தது. 

இதன் ஏழாவது இதழ் 'இரண்டாம் ஆண்டுச் சிறப்பிதழ்' என்று 56 பக்கங்களோடு வந்தது. அதில் ஈழத்து இலக்கியங்கள்- ஓர் அறிமுகம் (ஜவாது மரைக்கார் ), மெய் பொய் (அசோகமித்திரன்), வார்த்தைகளும் வாழ்க்கையும் (மெளனி கதைகள் பற்றி அகல்யா), ஞானபீடம் பரிசு பெற்ற சச்சிதானந்த ஹீரானந்த வாத்ஸ்யாயன்- ‘ஆக்ஞேய' பற்றிய அறிமுகம் (என். ஸ்ரீதரன்), தில்லியில் ஏழாவது உலகத் திரைப்பட விழா ( கலாஸ்ரீ) ஆகிய கட்டுரைகள் உள்ளன. நா. விச்வநாதன் கவிதைகள்-4 பக்கங்கள் மற்றும் புவியரசு, கலாப்ரியா, அபி, கிவி கவிதைகள். சுந்தர ராமசாமி, பா. செயப்பிரகாசம், வா. மூர்த்தி கதைகள் என வெளியானது.

அதன் பிறகு சுவடு வெகுகாலம் நீடித்திருக்கவில்லை. விரைவிலேயே ஒரு அறிவிப்போடு அதன் வெளியீடு நிறுத்தப்பட்டது.

குறிப்புகள்
-----------

1. ↑  சிற்றிதழ்கள்
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 127–132. 13 நவம்பர் 2021 அன்று பார்க்கப்பட்டது.
**நடுநிலையாக்கல் வினையின் என்தால்பி** (*Enthalpy of neutralization*) என்பது ஒரு சமான அமிலமும் ஒரு சமான காரமும் வினைபுரிந்து உப்பும் நீரும் உருவாகும் நடுநிலையாக்கல் வினையில் ஏற்படும் வெப்ப அடக்கம் அல்லது என்தால்பி மாற்றத்தைக் குறிக்கும். (**Δ*H*n**) என்ற குறியீட்டால் இது அடையாளப்படுத்தப்படுகிறது. வினைபடு பொருள்களும் வினைவிளை பொருள்களும் செந்தர நிலையில் காணப்படுவதால் இவ்வினை என்தால்பி வினையில் இது ஒரு சிறப்பு வகையாகும். ஒரு மோல் நீர் மூலக்கூறு உருவாகும் போது வெளிப்படும் ஆற்றல் நடுநிலையாக்கல் வினையின் என்தால்பி என வரையறுக்கப்படுகிறது.
திட்ட நிபந்தனைகளுக்கு உட்பட்டு 298 கெல்வின் வெப்பநிலையில் (25 பாகை செல்சியசு), 1 வளிமண்டல அழுத்தத்தில் இவ்வினை மேற்கொள்ளப்பட்டு ஒரு மோல் நீர் உருவாக்கப்படுமேயானால் அதுவே செந்தர நடுநிலையாக்கல் வினையின் என்தால்பி எனப்படும் (ΔHn⊖).
வினையின் போது வெளிப்படும் வெப்பம் (*Q*)

{\displaystyle Q=mc\_{p}\Delta T}
இங்கே m என்பது கரைசலின் நிறை, cp என்பது தன்வெப்ப ஏற்புத்திறன் , மற்றும் ΔT என்பது வினையின் போது ஏற்படும் வெப்பநிலை மாற்றம் ஆகும். ΔT மாற்றத்தை வினையில் ஈடுபடும் பொருளின் அளவால் (மோல்) வகுக்கும் போது செந்தர என்தால்பி மாற்றம் (ΔH) கிடைக்கும்.

{\displaystyle \Delta H=-{\frac {Q}{n}}}
ஒரு வீரியம்மிக்க அமிலம் HA, வீரியம்மிக்க காரத்துடன் B (OH) வினைபுரியும் போது கீழ்கண்ட வினை நிகழ்கிறது.

{\displaystyle {\ce {{H+}+ OH^- -> H2O}}}
அமிலமும் காரமும் முழுவதுமாக பகுக்கப்படுவதால், நேர் அயனி B + அல்லது எதிர் அயனி A− நடுநிலையாக்கல் வினையில் ஈடுபடுவதில்லை. 25 பாகை செல்சியசு வெப்ப நிலையில் வினையின் என்தால்பி மாற்றம் -57.62 கிலோ யூல் / மோல் ஆகும். 
வீரியம் குறைந்த அமிலங்கள் மற்றும் காரங்கள் பங்கேற்கும் வினைகளில் நடுநிலையாக்கல் வெப்பம் என்பது pH- அளவைப் பொருத்து அமைகிறது. கனிம அமிலம் அல்லது காரம் சேர்க்கப்படாத நிலையில் சேர்மத்தை முழுமையாக பிரிகையடையச் செய்ய சிறிது வெப்பம் தேவைப்படுகிறது. இவ்வகை நடுநிலையாக்கல் வினையின் போது வெளிப்படும் ஒட்டுமொத்த வெப்ப ஆற்றல் குறைவாக இருக்கும்.

எ.கா. <math chem>\ce{HCN + NaOH -> NaCN + H2O};\ \Delta H = -12 கிலோயூல் /மோல் at 25° (செல்சியசு)
இந்த வினையின் அயனியாதல் வெப்பம் (-12 + 57.3) = 45.3 கிலோயூல் /மோல் அளவுக்குச் சமமாக இருக்கும்.

மேற்கோள்கள்
-----------

1. ↑
2. ↑  "Enthalpy of Neutralization" (PDF). Community College of Rhode Island. 13 டிசம்பர் 2016 அன்று மூலம் (PDF) பரணிடப்பட்டது. 24 February 2014 அன்று பார்க்கப்பட்டது.
முகப்பியத்துக்கான தொடக்ககால எடுத்துக்காட்டு. பழைய கட்டிடம் ஒன்றின் முகப்பு புதிய கட்டிடம் ஒன்றின் முகப்பாகப் பயன்படுகின்றது.
**முகப்பியம்** (Facadism) என்பது, கட்டிடம் ஒன்றின் முகப்பு கட்டிடத்தின் பிற பகுதிகளில் இருந்து தனித்து இருக்கும் வகையில் வடிவமைக்கும் அல்லது கட்டும் கட்டிடக்கலை அல்லது கட்டுமான நடைமுறையைக் குறிக்கும். பெரும்பாலும் மரபுரிமைப் பாதுகாப்புக் கட்டுப்பாடுகளின் கீழ், கட்டிடத்தின் முகப்பைப் பாதுகாத்துக்கொண்டு அதன் பின்னால் புதிய கட்டிடத்தைக் கட்டும் முறை பின்பற்றப்படுகிறது. 

கட்டிட முகப்புக்களைப் பாதுகாப்பதற்குப் பல வரலாற்று, அழகியல் காரணங்கள் உள்ளன. கட்டிடங்களின் உட்புறங்கள் தீப்பிடித்தல் போன்ற அழிவுகளுக்கு உள்ளாகிப் பயன்படுத்தப்பட முடியாத நிலை ஏற்படும்போது, முகப்பைப் பாதுகாப்பதற்கு முகப்பிய நடைமுறையைச் சிலர் பயன்படுத்துகின்றனர். வணிக நோக்கத்துக்காகக் கட்டிடங்களைக் கட்டி விற்பவர்கள், வரலாற்று அல்லது அழகியல் முக்கியத்துவம் உள்ள கட்டிடங்களுக்குப் பதிலாகப் புதிய கட்டிடங்களைக் கட்ட முயலும்போது, மரபுரிமைப் பாதுகாப்பாளர்களுடன் இணக்கத்துக்கு வருவதற்காக இந்த நடைமுறையைக் கைக்கொள்வது உண்டு. 

கட்டிடங்களைப் புதுப்பித்தல், தகவமை மீள்பயன்பாடு, மீள்கட்டுமானம், முகப்பியம் போன்றவற்றுக்கு இடையே தெளிவற்ற எல்லைகள் இருப்பதுண்டு. சிலவேளைகளில் கட்டிடங்களைப் புதுப்பிக்கும் போர்வையில் வெளிச்சுவர்கள் தவிர்ந்த எல்லாப் பகுதிகளையும் அகற்றிவிட்டு மீளக்கட்டுவர். இது முகப்பியத்துக்குச் சமம். வெளிச்சுவர், கூரை, தளங்கள் ஆகியவற்றை அப்படியே வைத்துக்கொண்டு செய்யும் புதுப்பித்தல்களும், திருத்த வேலைகளும் பழைய கட்டிடத்துடனான இணைப்பைப் பெருமளவுக்குப் பேணும் வகையில் அமைகின்றன. இதற்கு முரணாக, சாலை முகப்புகளாக அமையக்கூடிய ஒன்றோ இரண்டோ முகப்புச் சுவர்களை மட்டும் அழகியல் மற்றும் அலங்காரக் காரணங்களுக்காக விட்டுவைப்பது முகப்பியத்தின் வழமையான நடைமுறை.

இது பெருமளவு சர்ச்சைக்கு உரியதாகவும், பல மரபுரிமைப் பாதுகாப்பாளர்களால் விரும்பப்படாததாகவும் இருந்தும், சமுதாயத்தில் பலர் பழமையைப் பாதுகாக்க விரும்புவதால் முகப்பியம் பயன்பாட்டில் இருந்துவருகிறது.

மேற்கோள்கள்
-----------

1. ↑  Jonathan Richards (12 November 2012). *Facadism*. Routledge. பக். 7–. பன்னாட்டுத் தரப்புத்தக எண்:978-1-134-88952-5. .
***த நியூயார்க் டைம்ஸ்*** (*The New York Times*) என்பது ஒரு அமெரிக்க ஆங்கில நாளிதழ் ஆகும். இது 1851 ஆம் ஆண்டு முதல் நியூயார்க் நகரில் இருந்து நியூயார்க் டைம்ஸ் நிறுவனத்தினால் வெளியிடப்பட்டு வருகிறது. இது 1851 ஆம் ஆண்டு நியூயார்க் நகரத்தில் அரசியல்வாதியும் பத்திரிகையாளருமான ஹென்றி ஜார்விஸ் ரெய்மண்டு என்பவரால் தொடங்கப்பட்டது. இந்நிறுவனத்தின் தலைவராக இருக்கும் ஆர்தர் ஓக்ஸ் சூல்ஸ்பேர்கர், இளையவரின் குடும்பம் 1896 ஆம் ஆண்டில் இருந்து இந்நிறுவனத்தை நடத்தி வருகிறது.

உலகிலேயே இந்த நாளிதழ்தான் அதிகமான புலிட்சர் பரிசுகளை வென்றுள்ள நாளிதழ் என்பது குறிப்பிடத்தக்கது. இந்த நாளிதழுக்கும், நாளிதழில் பணிபுரியும் பத்திரிக்கையாளர்களுக்கும் என மொத்தம் 110 புலிட்சர் பரிசுகள் வழங்கப்பட்டுள்ளன. நாளிதழ்களுடன் இலவச இணைப்பை முதன்முதலாக வழங்கத்துவங்கிய தினசரி தி நியூயார்க் டைம்ஸ். இந்த நாளிதழுக்கு கீழ் பல்வேறு துணைச் செய்தி நிறுவனங்கள் உள்ளன. இன்டர்நேஷனல் ஹெரல்ட் டிரிபியூன், தி ஸ்டார் நியூஸ், டைம்ஸ் நியூஸ் போன்ற செய்தி தாள்களும் இவைதவிர அபௌட்.காம், என்ஒய்டைம்ஸ்.காம் போன்ற இணைய தளங்களும் உள்ளன.

மேற்கோள்கள்
-----------

1. ↑  Jesdanun, Annick (2008-10-27). "Newspapers see sharp circulation drop of 4.6 pct". *Associated Press*. 2009-07-05 அன்று மூலம் பரணிடப்பட்டது. 2009-06-03 அன்று பார்க்கப்பட்டது.

வெளி இணைப்புகள்
---------------

* Official website
* New York Times Timeline 2001–Present பரணிடப்பட்டது 2013-10-09 at the வந்தவழி இயந்திரம் at The New York Times Company
* Talk to the Newsroom: Executive Editor, The New York Times, January 28, 2009
மஞ்சள் - நடுநிலையென அறிவித்து கொண்டுள்ள நாடுகள்; பச்சை - நடுநிலை நாடுகள்; நீலம் - முன்னாள் நடுநிலை நாடுகள்
ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு **நடுநிலை நாடு** என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.

1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.

தற்பொழுது நடுநிலை அமைப்பில் அங்கம் வகிக்கும் நாடுகள்
----------------------------------------------------

* ஆஸ்திரியா
* கோஸ்ட்டா ரிக்கா
* பின்லாந்து
* அயர்லாந்து
* சப்பான்
* லீக்கின்ஸ்டைன்
* மால்ட்டா
* சுவீடன் (உலகநாடுகளில் அதிக பழமை வாய்ந்த நடுநிலை நாடு. 1814 ல் நெப்போலியன் மற்றும் நார்வேயுடன் போர் புரிந்தற்குப்பின் எந்நாட்டுடனும் போர்த் தொடுக்கவில்லை)
* சுவிட்சர்லாந்து
* துருக்மெனிஸ்தான்
* வத்திக்கான் நகர்

மேற்கோள்கள்
-----------

1. ↑  
Second Hague Convention, Section 5
2. ↑  Second Hague Convention, Section 13